વારાણસીના ઘાટ અને ગલીઓમાં હંમેશાં ટૂરિસ્ટોની ગિરદી રહેતી હોય છે, પણ આ વખતે લોકસભાની ચૂંટણીમાં વારાણસી પોલ કૅપિટલ બની ગયું છે. અહીં ૫૦,૦૦૦થી વધારે કાર્યકરો વિવિધ પાર્ટીના ઉમેદવારોની ચૂંટણીના પ્રચારમાં લાગી ગયા છે અને જેમ-જેમ ચૂંટણી નજીક આવશે તેમ-તેમ આ સંખ્યા એક લાખનો આંકડો પાર કરી જશે. નરેન્દ્ર મોદી અહીંથી ચૂંટણી લડે છે અને તેમની સામે AAPના અરવિંદ કેજરીવાલ મેદાનમાં ઊતર્યા છે. કૉન્ગ્રેસના ઉમેદવાર અજય રાય અને સમાજવાદી પાર્ટીના ઉમેદવાર કૈલાસ ચૌરસિયા છે.